מחוזות צרפת

מחוזות צרפת (בצרפתית: Départements, "דפרטמן") הם יחידות אדמיניסטרטיביות בצרפת ובחלק מהטריטוריות שלה מעבר לים. 96 מחוזות קיימים היום ב-22 חבלים בצרפת המטרופוליטנית (זו שעל אדמת אירופה או באיים הקרובים אליה) ועוד חמישה מחוזות בחמשת החבלים שמעבר לים. לכל המחוזות סטטוס משפטי זהה כחלקים אינטגרליים של צרפת. 101 המחוזות מחולקים ל-342 רבעים (Arrondissements).

 מאפיינים כלליים 
בצרפת המטרופוליטנית, השטח החציוני של מחוז הוא 5,965 קמ"ר. לפי מפקד שנערך בשנת 1999 האוכלוסייה המחוזית החציונית בצרפת הייתה 511,012 תושבים. עיר המחוז (עיר הבירה של המחוז) נמצאת בדרך כלל במרכז הגאוגרפי של המחוז. מרכז זה נקבע על ידי הזמן שלקח להגיע ברכיבה מהגבול החיצוני של המחוז. המטרה הייתה שניתן יהיה להגיע ברכיבה מהפריפריה לעיר המחוז בפחות מ-24 שעות.

המחוז הגדול ביותר בצרפת מבחינת שטח הוא ז'ירונד (10,000 קמ"ר) והקטן ביותר הוא פריז (105 קמ"ר ללא הפרוורים). המחוז המאוכלס ביותר הוא נור (2,550,000 תושבים) והמאוכלס פחות מכל הוא לוזר (74,000 תושבים).

המחוזות ממוספרים כולם עם שתי ספרות המשמשות במיקוד, במספרי זהות, בלוחיות רישוי של מכוניות ועוד. המחוזות שמעבר לים מקבלים שלוש ספרות.

 תפקיד אדמיניסטרטיבי 
כל מחוז מנוהל על ידי מועצה כללית הנבחרת לשש שנים. המוציא לפועל של המועצה הוא נשיאה. הממשלה הצרפתית מיוצגת במחוז על ידי מושל שממונה על ידי הנשיא או ראש הממשלה. המושל נעזר במספר תת-מושלים היושבים מחוץ לעיר הבירה של המחוז. המחוזות מחולקים לנפות, בין אחת לשבע בכל מחוז (תלוי בגודלו), וכל נפה מנוהלת על ידי תת-מושל. הנפות בתורן מחולקות לקומונות, המנוהלות על ידי מועצות מקומיות. בצרפת ישנן 36,700 קומונות.

 היסטוריה 
מערכת המחוזות נוסדה ב-4 במרץ 1790 על ידי האספה המכוננת הלאומית על מנת להחליף את המערכת הפרובינצלית הישנה במערכת יותר הגיונית. המחוזות נועדו גם לשבור בכוונה את הפרובינציות ההיסטוריות של צרפת כדי למחוק הבדלים תרבותיים ולבנות חברה יותר הומוגנית. רוב המחוזות נקראו על שם הנהר המרכזי באותו האזור או על שם תווי נוף אחרים.

המספר ההתחלתי של המחוזות היה 83 אך הוא גדל ל-130 עד שנת 1810 בשל כיבושיו של נפוליאון. לאחר מפלתו ב-1815 ירד מספר המחוזות ל-86 שכן קונגרס וינה קבע כי צרפת תחזור לגודלה מלפני המלחמות (שלושת המחוזות הנוספים נוצרו מפיצול שלושה מחוזות מקוריים). ב-1860 סיפחה צרפת את אזור ניס ואת סבויה (שחולקה בעקבות הסיפוח לשני מחוזות) וכך נוספו שלושה מחוזות נוספים. ל-89 המחוזות ניתנו מספרים לפי סדר אלפביתי. שלושה מחוזות במזרח המדינה הועברו לפרוסיה ב-1871, לאחר תבוסתה של צרפת במלחמת צרפת–פרוסיה. לאחר מלחמת העולם הראשונה קיבלה צרפת מחדש את מחוזותיה המזרחיים, וכך ב-1919 היו לה 90 מחוזות. ארגון מחדש של מחוז פריז ב-1968, חלוקת קורסיקה למחוזות ב-1975 והענקת סטטוס של מחוז לגוואדלופ, לגיאנה הצרפתית, למרטיניק ולראוניון השלימו את המספר למאה. הצטרפותה של מיוט כמחוז חמישי מעבר לים ב-2011 העלה את המספר ל-101.


חלוקת צרפת למחוזות600px|חלוקה למחוזות של צרפת לפי מספר מחוזחלוקה למחוזות של צרפת לפי מספר מחוז
 קוד המחוז שם המחוז עיר המחוז חבל 01 אַן (Ain) בור-אן-ברס אוברן-רון-אלפ 02 אֵן (Aisne) לאן (Laon) או-דה-פראנס 03 אלייה (Allier) מולן (Moulins) אוברן-רון-אלפ 04 האלפים של פרובאנס עילית (Alpes-de-Haute-Provence) דין-לה-בן (Digne-les-Bains) פרובאנס-אלפ-קוט ד'אזור 05 האלפים העליונים (Hautes-Alpes) גאפ (Gap) פרובאנס-אלפ-קוט ד'אזור 06 האלפים הימיים (Alpes-Maritimes) ניס (Nice) פרובאנס-אלפ-קוט ד'אזור 07 ארדש (Ardèche) פריווה (Privas) אוברן-רון-אלפ 08 ארדן (Ardennes) שרלוויל-מזייר (Charleville-Mézières)  גראנד אסט 09 ארייז' (Ariège) פואה (Foix) אוקסיטניה 10 אוב (Aube) טרואה (Troyes)  גראנד אסט 11 אוד (Aude) קרקסון (Carcassonne) אוקסיטניה 12 אוורון (Aveyron) רודז (Rodez) אוקסיטניה 13 שפך הרון (Bouches-du-Rhône) מרסיי (Marseille) פרובאנס-אלפ-קוט ד'אזור 14 קלבדוס (Calvados) קן (Caen) נורמנדי 15 קנטל (Cantal) אוריאק (Aurillac) אוברן-רון-אלפ 16 שראנט (Charente) אנגולם (Angoulême) אקיטן החדשה 17 השראנט הימי (Charente-Maritime) לה רושל (La Rochelle) אקיטן החדשה 18 שר (Cher) בורז' (Bourges) סאנטר-עמק הלואר 19 קורז (Corrèze) טיל (Tulle) אקיטן החדשה 2A קורסיקה הדרומית (Corse-du-Sud) אז'אקסיו (Ajaccio) קורסיקה 2B קורסיקה עילית (Haute-Corse) בסטיה (Bastia) קורסיקה 21 קוט-ד'אור (Côte-d'Or) דיז'ון (Dijon) בורגון-פראנש-קונטה 22 קוט-ד'ארמור (Côtes-d'Armor) סן-בריו (Saint-Brieuc) ברטאן 23 קרז (Creuse) גרה (Guéret) אקיטן החדשה 24 דורדון (Dordogne) פריגה (Périgueux) אקיטן החדשה 25 דו (Doubs) בזאנסון (Besançon) בורגון-פראנש-קונטה 26 דרום (Drôme) ואלונס (Valence) אוברן-רון-אלפ 27 אר (Eure) אוורה (Évreux) נורמנדי 28 אר ולואר (Eure-et-Loir) שארטר (Chartres) סאנטר-עמק הלואר 29 פיניסטר (Finistère) קמפר (Quimper) ברטאן 30 גאר (Gard) נים (Nîmes) אוקסיטניה 31 גארון עילית (Haute-Garonne) טולוז (Toulouse) אוקסיטניה 32 ז'ר (Gers) אוש (Auch) אוקסיטניה 33 ז'ירונד (Gironde) בורדו (Bordeaux) אקיטן החדשה 34 ארו (Hérault) מונפלייה (Montpellier) אוקסיטניה 35 איל ווילן (Ille-et-Vilaine) רן (Rennes) ברטאן 36 אנדר (Indre) שאטורו (Châteauroux) סאנטר-עמק הלואר 37 אנדר ולואר (Indre-et-Loire) טור (Tours) סאנטר-עמק הלואר 38 איזר (Isère) גרנובל (Grenoble) אוברן-רון-אלפ 39 ז'ורה (Jura) לונס-לה-סונייה (Lons-le-Saunier) בורגון-פראנש-קונטה 40 לאנד (Landes) מון-דה-מרסן (Mont-de-Marsan) אקיטן החדשה 41 לואר ושר (Loir-et-Cher) בלואה (Blois) סאנטר-עמק הלואר 42 לואר (Loire) סנט אטיין (Saint-Étienne) אוברן-רון-אלפ 43 לואר עילי (Haute-Loire) לה פוי-אן-ולה (Le Puy-en-Velay) אוברן-רון-אלפ 44 הלואר האטלנטי (Loire-Atlantique) נאנט (Nantes) פיי דה לה לואר 45 לוארה (Loiret) אורליאן (Orléans) סאנטר-עמק הלואר 46 לוט (Lot) קאור (Cahors) אוקסיטניה 47 לוט וגארון (Lot-et-Garonne) אז'ן (Agen) אקיטן החדשה 48 לוזר (Lozère) מנד (Mende) אוקסיטניה 49 מן ולואר (Maine-et-Loire) אנז'ה (Angers) פיי דה לה לואר 50 מאנש (Manche) סן-לו (Saint-Lô) נורמנדי 51 מארן (Marne) שאלון-אן-שמפאן (Châlons-en-Champagne)  גראנד אסט 52 מארן-עילי (Haute-Marne) שומון (Chaumont)  גראנד אסט 53 מאיין (Mayenne) לאוואל (Laval) פיי דה לה לואר 54 מרת ומוזל (Meurthe-et-Moselle) נאנסי (Nancy)  גראנד אסט 55 מז (Meuse) בר-לה-דוק (Bar-le-Duc)  גראנד אסט 56 מורביאן (Morbihan) ואן (Vannes) ברטאן 57 מוזל (Moselle) מץ (Metz)  גראנד אסט 58 נייוור (Nièvre) נוור (Nevers) בורגון-פראנש-קונטה 59 נור (Nord) ליל (Lille) או-דה-פראנס 60 אואז (Oise) בווה (Beauvais) או-דה-פראנס 61 אורן (Orne) אלנסון (Alençon) נורמנדי 62 פה-דה-קאלה (Pas-de-Calais) ארה (Arras) או-דה-פראנס 63 פי-דה-דום (Puy-de-Dôme) קלרמון-פראן (Clermont-Ferrand) אוברן-רון-אלפ 64 הפירנאים האטלנטיים (Pyrénées-Atlantiques) פו (Pau) אקיטן החדשה 65 הפירנאים העליונים (Hautes-Pyrénées) טארב (Tarbes) אוקסיטניה 66 הפירנאים המזרחיים (Pyrénées-Orientales) פרפיניאן (Perpignan) אוקסיטניה 67 ריין תחתי (Bas-Rhin) שטרסבורג (Strasbourg)  גראנד אסט 68 ריין עילי (Haut-Rhin) קולמר (Colmar)  גראנד אסט 69 רון (Rhône) ליון (Lyon) אוברן-רון-אלפ 70 סון עילי (Haute-Saône) וזול (Vesoul) בורגון-פראנש-קונטה 71 סון ולואר (Saône-et-Loire) מקון (Mâcon) בורגון-פראנש-קונטה 72 סארת (Sarthe) לה מאן (Le Mans) פיי דה לה לואר 73 סבואה (Savoie) שאמברי (Chambéry) אוברן-רון-אלפ 74 סבואה עילית (Haute-Savoie) אנסי (Annecy) אוברן-רון-אלפ 75 פריז (Paris) פריז (Paris) איל-דה-פראנס 76 סן-מריטים (Seine-Maritime) רואן (Rouen) נורמנדי 77 סן ומארן (Seine-et-Marne) מלאן (Melun) איל-דה-פראנס 78 איוולין (Yvelines) ורסאי (Versailles) איל-דה-פראנס 79 דה-סוור (Deux-Sèvres) ניור (Niort) אקיטן החדשה 80 סום (Somme) אמיין (Amiens) או-דה-פראנס 81  טארן (Tarn) אלבי (Albi) אוקסיטניה 82 טארן וגארון (Tarn-et-Garonne) מונטובן (Montauban) אוקסיטניה 83 ואר (Var) טולון (Toulon) פרובאנס-אלפ-קוט ד'אזור 84 ווקלוז (Vaucluse) אביניון (Avignon) פרובאנס-אלפ-קוט ד'אזור 85 ונדה (Vendée) לה רוש-סור-יון (La Roche-sur-Yon) פיי דה לה לואר 86 ויין (Vienne) פואטייה (Poitiers) אקיטן החדשה 87 ויין עילי (Haute-Vienne) לימוז' (Limoges) אקיטן החדשה 88 ווז' (Vosges) אפינאל (Épinal)  גראנד אסט 89 יון (Yonne) אוסר (Auxerre) בורגון-פראנש-קונטה 90 טריטוריית בלפור (Territoire de Belfort) בלפור (Belfort) בורגון-פראנש-קונטה 91 אסון (Essonne) אוורי (Évry) איל-דה-פראנס 92 או-דה-סן (Hauts-de-Seine) נאנטר (Nanterre) איל-דה-פראנס 93 סן-סן-דני (Seine-Saint-Denis) בוביניי (Bobigny) איל-דה-פראנס 94 עמק המארן (Val-de-Marne) קרטיי (Créteil) איל-דה-פראנס 95 עמק האואז (Val-d'Oise) סרז'י-פונטואז (Cergy-Pontoise) איל-דה-פראנס 971 גוואדלופ (Guadeloupe) באס-טר (Basse-Terre) גוואדלופ 972 מרטיניק (Martinique) פור-דה-פראנס (Fort-de-France) מרטיניק 973 גיאנה הצרפתית (Guyane) קאיין (Cayenne) גיאנה הצרפתית 974 ראוניון (La Réunion) סן-דני (Saint-Denis) ראוניון 976 מיוט (Mayotte) מאמודזו (Mamoudzou) מיוט

 ראו גם 
 חלוקה מנהלית של צרפת

קישורים חיצוניים

*
מחוזות